क्या है सारदा चिटफंड घोटाला और कोलकाता पुलिस कमिश्नर राजीव कुमार का कनेक्शन  
कोलकाता पुलिस कमिश्नर हैं राजीव कुमार
4 हजार करोड़ का रुपये का है सारदा चिटफंड घोटाला 
सबूतों से छेेड़छाड़ का है आरोप
सारदा चिटफंड घोटाले  के लेकर कोलकाता के पुलिस कमिश्नर से पूछताछ करने पहुंची सीबीआई की टीम को लेकर सियासी ड्रामा जारी है. रविवार की शाम को जहां कोलकाता पुलिस ने सीबीआई को ही हिरासत में ले लिया और इसके बाद पश्चिम बंगाल की मुख्यमंत्री धरने पर बैठ गई हैं उनके साथ पुलिस कमिश्नर राजीव कुमार भी बैठे हुए हैं. दूसरी ओर इस मुद्दे को लेकर राजनीतिक खेमेबंदी भी तेज हो गई है.  उन्हें कई विपक्षी दलों का साथ मिल रहा है. सपा अध्यक्ष अखिलेश यादव, दिल्ली के मुख्यमंत्री अरविंद केजरीवाल, आंध्र प्रदेश के मुख्यमंत्री चंद्रबाबू नायडू, तेजस्वी यादव, फारुख अब्दुल्ला, देवेगौड़ा और शरद पवार भी ममता के साथ हैं. वहीं कांग्रेस अध्यक्ष राहुल गांधी ने ट्वीट कर बताया है, 'ममता दी से रात में बात हुई है, हमने उनसे कहा है कि कंधे से कंधा मिलाकर साथ खड़े हैं. बंगाल में जो कुछ भी हो रहा है वह मोदी और बीजेपी की ओर संस्थानों पर हमला  है. पूरा विपक्ष खड़ा होगा और फासिस्ट ताकतों को हराएगा'. 
 
I spoke with Mamata Di tonight and told her we stand shoulder to shoulder with her.
The happenings in Bengal are a part of the unrelenting attack on India's institutions by Mr Modi & the BJP.
The entire opposition will stand together & defeat these fascist forces.